Publication: Magyar Közlöny
Issue: MK-1998-3 (Year: 1998, Number: 3)
Era: 1990-2004
Section: 
Paragraph Index: 103

3. Cikkely Meghatározások A jelen egyezmény alkalmazása során: — a „filmalkotás” kifejezés minden olyan alkotásra, elsősorban játékfilmre, animációs filmre és dokumentumfilmre vonatkozik, terjedelemtől vagy médiumtól függetlenül, amely megfelel a jelen egyezményt aláíró országban érvényben levő, az adott filmgyártást szabályozó rendelkezéseknek, és filmszínházakban történő bemutatás céljából készült; — a „koprodukcióban részt vevő filmgyártó cég” kifejezés a jelen egyezményt aláíró országokban működő filmgyártókra vagy producerekre vonatkozik, amelyek vagy akik koprodukciós szerződések aláírói; — az „európai filmalkotás” kifejezés olyan filmművészeti alkotást jelent, amely megfelel a jelen egyezmény szerves részét alkotó, II. Függelékben található feltételeknek; — a „multilaterális koprodukció” kifejezés olyan filmalkotásra vonatkozik, amelynek létrehozásában legalább három filmgyártó cég vesz részt a jelen megállapodás 2. Cikkelye 2. bekezdésének megfelelően. II. Fejezet A koprodukciókra vonatkozó szabályok

Source: https://magyarkozlony.hu/hivatalos-lapok/e9ece5df1b803966389fe3f2cc916c91a97f50f7/dokumentumok/d6ec0816d47d68d66173457a269e3794322784ac/letoltes